รองผู้ว่าฯ สมุทรสงคราม นำหัวหน้าส่วนราชการและหน่วยงานในจังหวัดฯ ร่วมรับฟังการประชุมทางไกลผ่านจอภาพ
วันนี้ (2 เม.ย.61) เวลา 10.00 น. ที่ห้องประชุมอัมพวา ชั้น 4 ศาลากลางจังหวัดสมุทรสงครามนายรังสรรค์ ตันเจริญ รองผู้ว่าราชการจังหวัดสมุทรสงคราม นำหัวหน้าส่วนราชการและหน่วยงานในจังหวัดฯ เข้าร่วมรับฟังการประชุมเตรียมพร้อมในการรักษาความปลอดภัยและลดอุบัติเหตุทางถนนในช่วงเทศกาลสงกรานต์ 2561 โดยประชุมทางไกลผ่านจอภาพ ( VTC) จากห้องประชุมยุทธนาธิการ ชั้น 2 ศาลาว่าการกระทรวงกลาโหม มีพล.อ.ประวิตร วงศ์สุวรรณ รองนายกรัฐมนตรีและรัฐมนตรีว่าการกระทรวงกลาโหม เป็นประธานการประชุมฯ 
ทั้งนี้ ศูนย์แก้ไขปัญหาความมั่นคงแบบบูรณาการ ได้จัดประชุมทางไกลผ่านจอภาพ เพื่อเตรียมความพร้อมในการรักษาความปลอดภัยและลดอุบัติเหตุทางถนนในช่วงเทศกาลสงกรานต์ 2561 เพื่อให้ทุกจังหวัดฯ จัดเตรียมมาตรการในการป้องกันและลดอุบัติเหตุทางถนน โดยมีการเตรียมความพร้อมบริเวณจุดท่องเที่ยวที่สำคัญ และเขตพื้นที่เล่นน้ำสงกรานต์ของจังหวัด (Zoning) การเตรียมความพร้อมในการป้องกัน การรักษาความปลอดภัยในชีวิตและทรัพย์สินของประชาชน รวมถึงการอำนวยความสะดวกด้านการจราจร โดยมีการบังคับใช้กฎหมายอย่างเคร่งครัดในช่วงเทศกาลฯ ดังกล่าวด้วย